
Lihthanke „Masintöödeldavate e-arvete arveldamisteenus ” korraldamine

1. Asjaolud ja menetluse käik
Riigikogu poolt on 07.06.2016 võetud menetlusse Raamatupidamise seaduse muutmise seaduse eelnõu. Eelnõu muudab arveldamise avaliku sektoriga täielikult e-arvetel põhinevaks. Eelnõus on ette nähtud, et alates 1. novembrist 2016 peab avalik sektor hakkama e-arveid vastu võtma ja alates 1. jaanuarist 2017 tohib avalikule sektorile saata üksnes e-arveid.  Eelnõuga sätestatud kohustuste täitmiseks ning võttes arvesse lihthanke ülelinnalist tähtsust, on vajalik korraldada lihthanke hankemenetlus e-hankena riigihangete seaduses sätestatud korras, mille korraldab Narva Linnavalitsuse Rahandusamet Narva linna nimel.
[bookmark: _GoBack]Hankedokumendid on vastavalt Narva Linnavalitsuse 08.03.2006.a määruse nr 298 „Riigihangete läbiviimise reglement“ §-dele 4 ja 5 Narva Linnavalitsuse 10.02.2016.a korraldusega nr 176-k „Riigihanke konkursikomisjoni koosseisu kinnitamine“ moodustatud riigihanke konkursikomisjoni esimehega kooskõlastatud. Hankedokumendid olid kooskõlastatud Narva linna ametiasutustega.

2. Õiguslikud alused
Kohaliku omavalitsuse korralduse seaduse § 30 lõige 1 punkti 3 kohaselt, valla- või linnavalitsus lahendab ja korraldab kohaliku elu küsimusi, mis ei kuulu volikogu pädevusse.
Riigihangete seaduse § 10 lõike 1 punkti 2 alusel kohaliku omavalitsuse üksus on kohustatud järgima antud seaduses sätestatud korda.
Vastavalt Narva Linnavalitsuse 08.03.2006.a määruse nr 298 „Riigihangete läbiviimise reglement“ §-le 6 riigihanke pakkumismenetlus algatatakse ning pakkumismenetluse liik ja riigihanke eest vastutav isik määratakse Narva Linnavalitsuse korraldusega.

3. Otsus
3.1. Algatada lihthanke „Masintöödeldavate e-arvete arveldamisteenus ” avatud hankemenetlus e-hankena vastavalt lisatud hankedokumentidele.
3.2. Määrata ülalnimetatud lihthankes hankijaks Narva Linnavalitsuse Rahandusamet Narva linna nimel ja lihthanke eest vastutavaks isikuks Narva Linnavalitsuse Rahandusameti direktori asetäitja Olga Saveljeva.

4. Rakendussätted
4.1 Korraldus jõustub seaduses sätestatud korras.
4.2 Pakkuja, taotleja või hankemenetluses osalemisest huvitatud isik võib vaidlustada hankija tegevuse, sealhulgas hanke alusdokumendi, riigihangete seaduses sätestatud korras.

